Trygve Reenskaug

Trygve Mikkjel Heyerdahl Reenskaug (født 21. juni 1930) er en norsk informatiker. Han er professor emeritus ved Institutt for informatikk ved Universitetet i Oslo, og er kjent som mannen bak model-view-controller-prinsippet for programvarearkitektur.

Reenskaug formulerte model-view-controller-prinsippet for design av programvare for brukergrensesnitt i 1979, mens han oppholdt seg hos Xerox PARC i Palo Alto, California. Han har vært involvert i forskning rundt objektorienterte metoder i en årrekke, og utviklet OOram rollemodellerings- metode og verktøy i 1983. Han stiftet IT-selskapet Taskon i 1986, som utviklet verktøy for OORam-metoden.

Reenskaug skrev boken Working With Objects: The OOram Software Engineering Method sammen med P. Wold og O.A. Lehne. 

Han har også arbeidet med utvikling av UML. Han er nå professor emeritus i informatikk ved Universitetet i Oslo.

Utmerkelser 
Reenskaug ble i november 2015 tildelt Rosing-prisen for sitt arbeid innen objektorientert programmering.

Referanser

Eksterne lenker 
 

 Personlig hjemmeside ved Universitetet i Oslo (arkivert utgave)
 30 år i objektenes verden (arkivert utgave)

Nordmenn i databransjen
Norske sakprosaforfattere
Professorer ved Universitetet i Oslo
Norske informatikere